2004R2092 — HR — 01.01.2013 — 005.002

Ovaj je tekst namijenjen isključivo dokumentiranju i nema pravni učinak. Institucije Unije nisu odgovorne za njegov sadržaj. Vjerodostojne inačice relevantnih akata, uključujući njihove preambule, one su koje su objavljene u Službenom listu Europske unije i dostupne u EUR-Lexu. Tim službenim tekstovima može se izravno pristupiti putem poveznica sadržanih u ovom dokumentu.







(*) Ovaj akt nije nikada objavljen na hrvatskome.









▼B

UREDBA KOMISIJE (EZ) br. 2092/2004

od 8. prosinca 2004.

o utvrđivanju detaljnih pravila primjene carinske kvote za sušeno goveđe meso bez kostiju podrijetlom iz Švicarske







Članak 1.

1. ►M1 Ovim se otvara nulta stopa carinske kvote za sušeno meso bez kostiju životinja vrste goveda, obuhvaćeno oznakom KN ex 0210 20 90 i podrijetlom iz Švicarske, za godišnju količinu od 1 200 tona, u razdoblju od 1. siječnja do 31. prosinca (dalje u tekstu „kvota”). ◄

Redni broj kvote je 09.4202.

2. Pravila o podrijetlu koja se primjenjuju na proizvode navedene u stavku 1. su pravila predviđena člankom 4. Sporazuma između Europske zajednice i Švicarske Konfederacije o trgovini poljoprivrednim proizvodima.

3. Za potrebe ove Uredbe, sušeno meso bez kostiju znači komadi mesa od buta goveda starog najmanje 18 mjeseci, bez vidljive masti u mišićima (3 do 7 %) i s pH vrijednošću svježeg mesa između 5,4 i 6,0; posoljeno, začinjeno, prešano, sušeno samo na svježem suhom zraku, na kojem se stvara plemenita plijesan (cvat mikroskopskih gljivica). Težina gotovog proizvoda iznosi između 41 % i 53 % sirovine prije soljenja.

Članak 2.

1. Uvoz količina određenih člankom 1. stavkom 1. podliježe predočavanju uvozne dozvole prilikom puštanja robe u slobodni promet.

2. Izvornik potvrde o istovjetnosti robe sastavljen u skladu s člankom 3. i njegova preslika predočavaju se nadležnom tijelu zajedno sa zahtjevom za izdavanje prve uvozne dozvole koja se odnosi na potvrdu o istovjetnosti robe.

▼M1 —————

▼B

3. Potvrda o istovjetnosti robe može se koristiti za izdavanje više uvoznih dozvola za količine koje ne premašuju količine navedene u toj potvrdi. Ako se izdaje više dozvola na temelju jedne potvrde, nadležno tijelo u potvrdu o istovjetnosti robe unosi bilješku o dodijeljenoj količini.

4. Nadležna tijela mogu izdavati uvozne dozvole tek kad se uvjere da svi podaci iz potvrde o istovjetnosti robe odgovaraju onima koje svaki tjedan primaju od Komisije o tom predmetu. Dozvole se izdaju neposredno nakon toga.

Međutim, nadležna tijela mogu, u iznimnim slučajevima i uz propisno obrazloženi zahtjev, izdati uvoznu dozvolu na temelju odgovarajuće potvrde o istovjetnosti robe prije nego što prime podatke od Komisije. U takvim slučajevima osiguranje za uvozne dozvole bit će jednako iznosu pune carinske pristojbe prema Zajedničkoj carinskoj tarifi. Nakon primitka podataka koji se odnose na potvrdu, države članice to osiguranje zamjenjuju onim iz članka 4. Uredbe (EZ) br. 1445/1995.

5. Polje 20 zahtjeva za izdavanje uvozne dozvole i same dozvole sadrži neku od bilježaka navedenih u Prilogu I.

Članak 3.

1. Potvrda o istovjetnosti robe iz članka 2. izrađuje se u jednom izvorniku i dvije preslike, koji se tiskaju i popunjavaju na jednom od službenih jezika Zajednice, u skladu s obrascem iz Priloga II. Ona se također može tiskati i popunjavati na službenom jeziku ili jednom od službenih jezika zemlje izvoznice.

Nadležna tijela države članice u kojoj je podnesen zahtjev za izdavanje uvozne dozvole mogu zatražiti prijevod potvrde.

2. Obrazac potvrde veličine je 210 × 297 mm. Papir koji se koristi ne smije biti lakši od 40 g/m2. Izvornik treba biti bijele, prva preslika ružičaste, a druga preslika žute boje.

3. Izvornik potvrde i njegove preslike mogu biti otipkane ili pisane rukom. U potonjem slučaju moraju biti popunjeni crnom tintom i velikim tiskanim slovima.

4. Svaka potvrda ima vlastiti serijski broj, nakon kojeg slijedi naziv zemlje koja je izdaje.

Serijski broj i naziv preslike jednak je onome u izvorniku.

5. Definicija sušenog mesa bez kostiju kako je predviđeno člankom 1. stavkom 3. treba biti jasno navedena u potvrdi.

6. Potvrde su valjane samo ako ih je propisno ovjerilo tijelo izdavatelj navedeno u Prilogu III.

Potvrde se smatraju propisno ovjerenima ako sadrže dan i mjesto izdavanja dozvole i ako imaju pečat tijela koje ih izdaje i potpis osobe ili osoba ovlaštenih za njihovo potpisivanje.

Članak 4.

1. Tijela koja izdaju potvrde navedena u Prilogu III. moraju:

a) biti priznata kao takva od strane dotične zemlje izvoznice;

b) se obvezati da će provjeravati unose u potvrdama;

c) se obvezati da će barem jednom tjedno, u svrhu provjere, Komisiji proslijediti sve podatke koji omogućuju provjeru unosa u potvrde o istovjetnosti robe, a posebno broj potvrde, izvoznika, primatelja, odredišnu zemlju, proizvod, neto težinu i datum potpisa.

2. Komisija može ponovno izmijeniti popis iz Priloga III. ako uvjet iz stavka 1. točke (a) ovog članka više nije ispunjen ili ako tijelo izdavatelj ne ispuni neku od svojih obveza.

▼M1

Članak 5.

Potvrde o izvornosti i uvozne dozvole valjane su tri mjeseca od datuma izdavanja.

▼M3

Članak 6.

Primjenjuju se odredbe Uredbe Komisije (EZ) br. 376/2008 ( 8 ), poglavlje III. Uredbe Komisije (EZ) br. 1301/2006 ( 9 ) i Uredba Komisije (EZ) br. 382/2008 ( 10 ), osim ako je drukčije predviđeno u ovoj Uredbi.

▼B

Članak 7.

Tijela zemlje izvoznice šalju Komisiji otiske pečata koje koriste njihova tijela izdavatelji te imena i potpise osoba ovlaštenih za potpisivanje potvrde o istovjetnosti robe. Komisija te podatke šalje nadležnim tijelima države članice. Svaka naknadna promjena pečata ili imena također se prijavljuje Komisiji što je moguće prije. Komisija te podatke šalje nadležnim tijelima države članice.

▼M3

Članak 7.a

1. Odstupajući od drugog podstavka članka 11. stavka 1. Uredbe (EZ) br. 1301/2006, države članice obavješćuju Komisiju:

(a) najkasnije 28. veljače nakon završetka svakog razdoblja uvozne carinske kvote, o količinama proizvoda, uključujući obavijesti kada nije bilo podnesenih zahtjeva, za koje su izdane uvozne dozvole u prethodnom razdoblju uvozne carinske kvote;

(b) najkasnije 30. travnja nakon završetka svakog razdoblja uvozne carinske kvote o količinama proizvoda, uključujući obavijesti kada nije bilo podnesenih zahtjeva, obuhvaćenih neiskorištenim ili samo djelomično iskorištenim uvoznim dozvolama koje odgovaraju razlici između količina navedenih na poleđini uvoznih dozvola i količina za koje su one izdane.

▼M5

2. Države članice izvješćuju Komisiju o količinama proizvoda koju su stavljeni u slobodni promet u skladu s člankom 4. Uredbe (EZ) br. 1301/2006.

3. Obavijesti iz stavka 1. dostavljaju se u skladu s Uredbom Komisije (EZ) br. 792/2009 ( 11 ) i koriste se kategorije proizvoda navedene u Prilogu V. Uredbi (EZ) br. 382/2008.

▼B

Članak 8.

Uredba (EZ) br. 2424/1999 stavlja se izvan snage.

Članak 9.

Ova Uredba stupa na snagu sedmog dana od dana objave u Službenom listu Europske unije.

Primjenjuje se od 1. siječnja 2005.

Ova je Uredba u cijelosti obvezujuća i izravno se primjenjuje u svim državama članicama.

▼M2









PRILOG I.

Navodi iz članka 2. stavka 5.

na Bugarskom : Сушено обезкостено говеждо или телешко месо — Регламент (ЕО) № 2092/2004

na Španjolskom : Carne de vacuno seca deshuesada — Reglamento (CE) no 2092/2004

na Češkom : Vykostěné sušené hovězí maso — nařízení (ES) č. 2092/2004

na Danskom : Tørret udbenet oksekød — forordning (EF) nr. 2092/2004

na Njemačkom : Εntbeintes, getrocknetes Rindfleisch — Verordnung (EG) Nr. 2092/2004

na Estonskom : Kuivatatud kondita veiseliha — määrus (EÜ) nr 2092/2004

na Grčkom : Αποξηραμένο βόειο κρέας χωρίς κόκαλα — Κανονισμός (ΕΚ) αριθ. 2092/2004

na Engleskom : Dried boneless beef — Regulation (EC) No 2092/2004

na Francuskom : Viande bovine séchée désossée — règlement (CE) no 2092/2004

na Talijanskom : Carni bovine disossate ed essiccate — regolamento (CE) n. 2092/2004

na Latvijskom : Žāvēta atkaulota liellopu gaļa — Regula (EK) Nr. 2092/2004

na Litavskom : Džiovinta iškaulinėta jautiena — Reglamentas (EB) Nr. 2092/2004

na Mađarskom : Szárított kicsontozott marhahús – 2092/2004/EK rendelet

na Malteškom : Ċanga mniexfa mingħajr għadam — Regolament (KE) Nru 2092/2004

na Nizozemskom : Gedroogd rundvlees zonder been — Verordening (EG) nr. 2092/2004

na Poljskom : Suszona wołowina bez kości — Rozporządzenie (WE) nr 2092/2004

na Portugalskom : Carne de bovino seca desossada — Regulamento (CE) n.o 2092/2004

na Rumunjskom : Carne de vită dezosată uscată — Regulamentul (CE) nr. 2092/2004

na Slovačkom : Sušené vykostené hovädzie mäso — nariadenie (ES) č. 2092/2004

na Slovenskom : Posušeno goveje meso brez kosti — Uredba (ES) št. 2092/2004

na Finskom : Kuivattua luutonta naudanlihaa — asetus (EY) N:o 2092/2004

na Švedskom : Τorkat benfritt nötkött — förordning (EG) nr 2092/2004

▼B









PRILOG II.

▼M4









ANNEX III

List of authorities in exporting countries empowered to issue certificates of authenticity

SWITZERLAND

— Office fédéral de l'agriculture/Bundesamt für Landwirtschaft/Ufficio federale dell'agricoltura.

▼M5 —————